b'\n_START_ARTICLE_\nSyllabus errorum\n_START_SECTION_\nOpis\n_START_PARAGRAPH_\nVeliko prahu in ugovorov je dvignil\xc2\xa0\xc2\xbbSyllabus\xc2\xab, s katerim je Pij IX. obsodil zmote\xc2\xa0\xc2\xbbmodernizma\xc2\xab. Med liberalnej\xc5\xa1imi katoli\xc4\x8dani, zlasti pa med protestanti so se na\xc5\xa1li mnogi, ki so o\xc4\x8ditali pape\xc5\xbeu in katoli\xc5\xa1ki Cerkvi, \xc4\x8de\xc5\xa1 da je nazadnja\xc5\xa1ka_NEWLINE_Zmote o mo\xc5\xbenosti naravnega spoznanja Boga, o razodetju, o dol\xc5\xbenosti, sprejemati razodetje s pokor\xc5\xa1\xc4\x8dino vere, so vedno mo\xc4\x8dneje izzivale, naj cerkveno u\xc4\x8diteljstvo zavzame odlo\xc4\x8dno stali\xc5\xa1\xc4\x8de do njih. Pape\xc5\xbe Pij IX. je objavil seznam osemdesetih stavkov (\xe2\x80\x9cSyllabus\xe2\x80\x9d), ki so formulacije najpomembnej\xc5\xa1ih naukov, ki jih je imel za zmotne. To so stavki, ki so na\xc4\x8deti od naturalizma in racionalizma.\n_START_SECTION_\nRazmere po objavi Syllaba\n_START_PARAGRAPH_\nDva dni prej je v najve\xc4\x8dji tajnosti za\xc4\x8del pripravljati vesoljni cerkveni zbor. Prvi\xc4\x8d ga je javno omenil 26. junija 1867 \xc5\xa1kofom, ki so se zbrali v Rimu na proslavo ob 18-stoletni obletnici smrti apostola Petra. 29. junija 1868 pa je z bulo Aeterni Patris oznanil vsemu kr\xc5\xa1\xc4\x8danskemu svetu sklic koncila, in sicer za 8. decembra 1869 v Vatikanu. _NEWLINE__NEWLINE_Napoved koncila je naletela na razli\xc4\x8dne odmeve, veliko je bilo takih, ki so menili, da bo koncil uzakonil obsodbe naprednih idej, ki jih je obsodil Syllabus in \xc5\xa1e bolj utrdil pape\xc5\xbeevo absolutno oblast. Najbolj zagrizen nasprotnik je postal liberalno usmerjeni duhovnik in znani cerkveni zgodovinar D\xc3\xb6llinger, ki je ostro zavrnil Syllabus. Zato ga niso poklicali v pripravljalno koncilsko komisijo, kar ga je do konca razdra\xc5\xbeilo in je pod raznimi psevdonimi nahujskal javno mnenje in dr\xc5\xbeavne oblasti zoper pape\xc5\xbea in koncil. Avgusta 1869 je napisal do pape\xc5\xbea sovra\xc5\xbeno knjigo \xc2\xbbPape\xc5\xbe in koncil\xc2\xab, ki jo je ozna\xc4\x8dil teolog Scheeben  kot pamflet zoper pape\xc5\xa1tvo. Scheeben je u\xc5\xbeival kot nepristranski zgodovinar tak ugled, da ga je Pij XI. 1935 ozna\xc4\x8dil za \xe2\x80\x9egenialno osebnost\xe2\x80\x9c._NEWLINE__NEWLINE_D\xc3\xb6llinger je v svoji u\xc5\xbealjenosti \xc5\xa1el tako dale\xc4\x8d, da je osporaval kakr\xc5\xa1nokoli pape\xc5\xbeevo nezmotljivost, njegov primat in cerkveno avtoriteto; s tem je razpihal sovra\xc5\xa1tvo do katoli\xc4\x8danov pri protestantih in pri dr\xc5\xbeavnih oblasteh, zlasti pri Bismarcku, kar so hudo ob\xc4\x8dutili nem\xc5\xa1ki katoli\xc4\x8dani med Kulturkampfom po koncilu. Posredno je hujskal opozicijo na koncilu, pa tudi nastanek starokatoli\xc4\x8danov, ki pa se jim sam ni nikoli pridru\xc5\xbeil. Protestanti so bili tako razdra\xc5\xbeeni, da so napadli katoli\xc5\xa1ke \xc5\xa1kofe konec avgusta 1869, ko so potovali skozi Hessen na \xc5\xa1kofovsko konferenco v Fuldo. Nem\xc5\xa1ki \xc5\xa1kofje so napisali v zvezi s tem pomirljivo okro\xc5\xbenico, obenem pa prosili pape\xc5\xbea, naj zaustavi razpravljanje o nezmotnosti. Pape\xc5\xbe je to tudi storil, ker so se podobna nasprotovanja pojavila tudi v drugih versko me\xc5\xa1anih evropskih de\xc5\xbeelah \xe2\x80\x93 vendar ga je pod pritiskom drugih, zlasti francoskih \xc5\xa1kofov, zopet uvrstil med teme, o katerih bodo na koncilu razpravljali.\n_START_SECTION_\nOkro\xc5\xbenice, nagovori in pisma Pija IX., iz katerih je \xc4\x8drpal Syllabus\n_START_PARAGRAPH_\n1\xe2\x80\x99 Okro\xc5\xbenica Qui pluribus; 9. november 1846._NEWLINE__NEWLINE_2\xe2\x80\x99 Nagovor Quisque vestrum; 4. oktober 1847._NEWLINE__NEWLINE_3\xe2\x80\x99 Nagovor Ubi Primum; 17. december 1847._NEWLINE__NEWLINE_4\xe2\x80\x99 Nagovor Quibus quantisque; 20. april 1849._NEWLINE__NEWLINE_5\xe2\x80\x99 Okro\xc5\xbenica Nostis et Nobiscum; 8. december 1849._NEWLINE__NEWLINE_6\xe2\x80\x99 Nagovor Si semper antea; 20. maj 1850._NEWLINE__NEWLINE_7\xe2\x80\x99 Nagovor In consistoriali; 1. november 1850._NEWLINE__NEWLINE_8\xe2\x80\x99 Pismo Multiplices inter; 10. junij 1851._NEWLINE__NEWLINE_9\xe2\x80\x99 Pismo Ad Apostolic\xc3\xa6 Sedis; 22. avgust 1851._NEWLINE__NEWLINE_10\xe2\x80\x99 Nagovor Quibus luctuosissimis; 5. september 1851._NEWLINE__NEWLINE_11\xe2\x80\x99 Pismo sardinijskemu kralju; 9. september 1852._NEWLINE__NEWLINE_12\xe2\x80\x99 Nagovor Acerbissimum; 27. september 1852._NEWLINE__NEWLINE_13\xe2\x80\x99 Nagovor Singulari quadam; 9. december 1854._NEWLINE__NEWLINE_14\xe2\x80\x99 Nagovor Probe memineritis; 22. januar 1855._NEWLINE__NEWLINE_15\xe2\x80\x99 Nagovor Cum s\xc3\xa6pe; 26. julij 1855._NEWLINE__NEWLINE_16\xe2\x80\x99 Nagovor Nemo vestrum; 26. julij 1855._NEWLINE__NEWLINE_17\xe2\x80\x99 Okro\xc5\xbenica Singulari quidem; 17. marec 1856._NEWLINE__NEWLINE_18\xe2\x80\x99 Nagovor Nunquam fore; 15. december 1856._NEWLINE__NEWLINE_19\xe2\x80\x99 Pismo Eximiam tuam; 15. junija 1847 k\xc3\xb6lnskemu kardinalu-nad\xc5\xa1kofu._NEWLINE__NEWLINE_20\xe2\x80\x99 Apostolsko pismo Cum catholica Ecclesia; 26. marec 1860._NEWLINE__NEWLINE_21\xe2\x80\x99 Pismo Dolore haud mediocri; 30. april 1860 breslauskemu \xc5\xa1kofu._NEWLINE__NEWLINE_22\xe2\x80\x99 Nagovor Novos et ante; 28. september 1860._NEWLINE__NEWLINE_23\xe2\x80\x99 Nagovor Multis gravibusque; 17. dezember 1860._NEWLINE__NEWLINE_24\xe2\x80\x99 Nagovor Jamdudum cernimus; 18. marec 1861._NEWLINE__NEWLINE_25\xe2\x80\x99 Nagovor Meminit unusquisque; 30. september 1861._NEWLINE__NEWLINE_26\xe2\x80\x99 Nagovor Maxima quidem; 9. junij 1862._NEWLINE__NEWLINE_27\xe2\x80\x99 Pismo Gravissimas inter; freisin\xc5\xa1kemu nad\xc5\xa1kofu z dne 11. decembra 1862._NEWLINE__NEWLINE_28\xe2\x80\x99 Okro\xc5\xbenica Quanto conficiamur m\xc3\xa6rore; 10. avgust 1863._NEWLINE__NEWLINE_29\xe2\x80\x99 Okro\xc5\xbenica Incredibili afflictamur; 17. september 1863._NEWLINE__NEWLINE_30\xe2\x80\x99 Pismo Tuas libenter; freisin\xc5\xa1kemu nad\xc5\xa1kofu z dne 21. decembra 1863._NEWLINE__NEWLINE_31\xe2\x80\x99 Pismo Cum non sine; freibur\xc5\xa1kemu nad\xc5\xa1kofu z dne 14. julija 1864._NEWLINE__NEWLINE_32\xe2\x80\x99 Pismo Singularis Nobisque; monrealskemu \xc5\xa1kofu z dne 29. septembra 1864.'